open-index/open-wikipedia-markdown huggingface dataset:
அமைரா ஹாஸ்

**அமிரா ஹாஸ்** ( *Amira Hass* ; பிறப்பு 28 ஜூன் 1956) ஒரு இஸ்ரேலிய பத்திரிகையாளரும் எழுத்தாளரும் ஆவார். இவர் கிட்டத்தட்ட முப்பது வருடங்கள் வாழ்ந்த மேற்குக் கரை மற்றும் காசாக்கரையில் பாலஸ்தீனிய விவகாரங்களை உள்ளடக்கிய *ஹாரெட்ஸ்* என்ற தினசரி செய்தித்தாளில் தனது கட்டுரைகளுக்காக அறியப்படுகிறார்.

## சுயசரிதை
போஸ்னிய நாட்டில் பிறந்த செபராது யூதத் தாய்க்கும், உருமேனிய நாட்டில் பிறந்த அஸ்கனாசு யூதரான தந்தைக்கும் ஒரே மகளாகப் எருசலேமில் பிறந்தார். எருசலேம் எபிரேயப் பல்கலைக்கழகத்தில்  நாசிசத்தின் வரலாறு மற்றும் பெரும் இன அழிப்புடன் ஐரோப்பிய இடதுகளின் உறவைப் படித்தார்.

## பத்திரிகை வாழ்க்கை
1991 இல் பாலஸ்தீனிய பிரதேசங்களில் இருந்து அறிக்கை செய்யத் தொடங்கினார். 2003 ஆம் ஆண்டு நிலவரப்படி, 1993 முதல் 1997 வரை காசாவில் மற்றும் ரமல்லாவில் பாலஸ்தீனியர்களிடையே முழுநேரமாக வாழ்ந்த ஒரே யூத இஸ்ரேலிய பத்திரிகையாளர் ஆவார்.

செப்டம்பர் 2014 இல், இடதுசாரி ஜெர்மன் ரோசா லக்சம்பர்க் அறக்கட்டளை மற்றும் பல்கலைக்கழகத்தில் மேம்பாட்டு ஆய்வுகள் மையம் ஏற்பாடு செய்திருந்த பிர்சீட் பல்கலைக்கழகத்தில் நடைபெற்ற மாநாட்டில் கலந்து கொண்டார்.  மாநாட்டில் இஸ்ரேலியர்கள் (இஸ்ரேலிய யூதர் என்று கருதியதால்) மாநாட்டில் இருப்பதற்கு எதிரான விதியின் காரணமாக இரண்டு பிர்சீட் விரிவுரையாளர்களால் இவர் வெளியேறும்படி கேட்டுக் கொள்ளப்பட்டார்.

## விருதுகள் மற்றும் அங்கீகாரம்
* 2000 ஆம் ஆண்டில் சர்வதேச பத்திரிகை நிறுவனத்திடமிருந்து உலக பத்திரிகை சுதந்திர நாயகி விருதைப் பெற்றார்.
* ஜூன் 27, 2001 அன்று, உரோமை தளமாகக் கொண்ட *ஆர்க்கிவோ டிசார்மோ* என்ற அமைப்பால் வழங்கப்பட்ட *கோல்டன் டவ் ஆஃப் பீஸ்* பரிசை பெற்றார்.
* 2002 ஆம் ஆண்டில், டச்சு கலாச்சாரம் மற்றும் மேம்பாட்டு அமைப்பான பிரின்ஸ் கிளாஸ் நிதியத்தின் இளவரசர் கிளாஸ் விருது இவருக்கு வழங்கப்பட்டது.
* இவர் 2002 இல் புருனோ க்ரீஸ்கி மனித உரிமைகள் விருதையும், 2003 இல் யுனெஸ்கோ/கில்லர்மோ கானோ உலக பத்திரிகை சுதந்திரப் பரிசையும், 2004 இல் அன்னா லிண்ட் நினைவு நிதியத்தின் தொடக்க விருதையும் வென்றார் 
* செப்டம்பர் 2009 இல், *அல்பர் கோர்முஸ் என்பாருடன் சேர்ந்து கிரான்ட் டிங்க் சர்வதேச விருதைப் பெற்றார்.
* 20 அக்டோபர் 2009 அன்று, [[சர்வதேச பெண்கள் ஊடக அறக்கட்டளை]]யின் வாழ்நாள் சாதனையாளர் விருதைப் பெற்றார்.
* 27 டிசம்பர் 2008 முதல் ஜனவரி 18, 2009 வரை இஸ்ரேல் நடத்திய தாக்குதலின் போது, *ஹாரெட்ஸ்'' என்ற இஸ்ரேலிய நாளிதழுக்காக காசா பகுதியில் இருந்து சுதந்திரமான மற்றும் வெளிப்படையான அறிக்கைகளுக்காக டிசம்பர் 2009 இல், இவருக்கு எல்லைகளற்ற செய்தியாளர்கள் விருது வழங்கப்பட்டது.

## சான்றுகள்

## வெளி இணைப்புகள்

* 
* Bruno Kreisky Human Rights Award
* World Press Freedom Prize
* Anna Lindh Award
* 

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:பெண் ஊடகவியலாளர்கள்
நாராயணபுரம்

**நாராயணபுரம்** () என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 29 மீட்டர் உயரத்தில் அமைந்துள்ள நாராயணபுரம் பகுதியின் புவியியல் ஆள்கூறுகள்,  ஆகும். பள்ளிக்கரணை, வேளச்சேரி, சேலையூர், தாம்பரம், சைதாப்பேட்டை மற்றும் கிண்டி ஆகியவை நாராயணபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.

நாராயணபுரத்தில் ஸ்ரீ பாலாஜி பல்மருத்துவக் கல்லூரி மற்றும் மருத்துவமனை என்ற தனியார் கல்வி நிறுவனம் செயல்படுகிறது.

நாராயணபுரம் ஏரி இப்பகுதியிலுள்ள ஏரியாகும்.

## மேற்கோள்கள்

## வெளி இணைப்பு
* GeoHack - நாராயணபுரம்

பகுப்பு:காஞ்சிபுரம் மாவட்டத்தில் உள்ள கிராமங்கள்
அட் யாய் பன்னாட்டு வானூர்தி நிலையம்

**அட் யாய் பன்னாட்டு வானூர்தி நிலையம்** **** (ஆங்கிலம்: *Hat Yai International Airport*; மலாய்: *Lapangan Terbang Antarabangsa Hat Yai* தாய் மொழி: ท่าอากาศยานหาดใหญ่; *Tha-akatsayan Hatyai*) என்பது தெற்கு தாய்லாந்து, சொங்கலா மாநிலம் அட் யாய் நகருக்கு அருகில் அமைந்துள்ள ஒரு வானூர்தி நிலையம் ஆகும்.

இந்த வானூர்தி நிலையம் தாய்லாந்து வானூர்தி நிலையங்கள் நிறுவனம், (*Airports of Thailand Public Company Limited* (**AOT**) எனும் நிர்வாகத்தின் கீழ் உள்ளது. ஓர் ஆண்டுக்கு ஏறக்குறைய 1.5 மில்லியன் பயணிகள், 9,500 விமானங்கள், 12,000 டன் சரக்குகள் ஆகியவற்றைக் கையாளுகிறது.

## பொது
கடல் மட்டத்தில் இருந்து 28 மீ. உயரத்தில் உள்ள இந்த வானூர்தி நிலையம் அட் யாய் நகரத்தில் இருந்து 9 கி.மீ. தொலைவில் உள்ளது. நெடுஞ்சாலை 4135 (*Sanambin Panij Road*) எனும் முதன்மைச் சாலையுடன் இந்த வானூர்தி நிலையத்துடன் இணைக்கப்பட்டுள்ளது. 

வானூர்தி நிலையத்தின் சேவை நேரம் 06:00 – 24:00. இதன் ஓடுபாதை ஒரு மணி நேரத்திற்கு 30 விமானங்களைக் கையாள முடியும். அத்துடன் அதன் தாங்கும் ஆற்றல் *PCN 60/F/C/X/T* என மதிப்பிடப்படுகிறது. அதன் பரப்பளவு 56,461 மீ2.

## விரிவாக்கம்
அட் யாய் பன்னாட்டு வானூர்தி நிலையம் 2.5 மில்லியன் பயணிகளுக்காக வடிவமைக்கப்பட்டு உள்ளது. அதனால், விரிவாக்கத் திட்டங்கள் செயல்பாட்டில் உள்ளன. 2018-ஆம் ஆண்டில் ஏற்கனவே 4.5 மில்லியன் பயணிகளை இந்த வானூர்தி நிலையம் கண்டுள்ளது. இந்த மேம்படுத்தல், 2030-ஆம் ஆண்டில் 10 மில்லியன் பயணிகளுக்குச் சேவை செய்யும். அந்த வகையில் வானூர்தி நிலையத்தின் கொள்ளாற்றல் திறனும் விரிவுபடுத்தப்படுகின்றது.

### பயணிகள் சேவை

## விபத்து
2005 ஏப்ரல் 3-ஆம் தேதி, அட் யாய் பன்னாட்டு வானூர்தி நிலையத்தின் பயணிகள் புறப்படும் முனையத்தில் ஒரு வெடிகுண்டு விபத்து நிகழ்ந்தது. 2005 சொங்கலா குண்டுவெடிப்பு (*2005 Songkhla Bombings*) என்று குறிப்பிடப்படும் அந்த வெடிகுண்டு விபத்திற்கு, பட்டானி பிரிவினைவாதிகள் (*Pattani Separatists*) காரணம் என்றும் சொல்லப்பட்டது. அந்த விபத்தில் ஒரு பயணி கொல்லப்பட்டார் மற்றும் 10 பேர் காயம் அடைந்தனர்.

## காட்சியகம்

File:Domestic Departed HDY.jpg|பயணிகள் முனையம்
File:HDY Arrive.jpg|வருகை மண்டபம்
File:HDY Pushback.jpg|முனையத்தின் முகப்பு
File:Hadyai International Airport - panoramio.jpg|நோக் ஏர் வானூர்தி
File:HS-ABF Hat Yai.jpg|தாய் ஏர் ஏசியா A320


## மேற்கோள்கள்

## வெளி இணைப்புகள்
* Hat Yai International Airport, Official site

பகுப்பு:தாய்லாந்து வானூர்தி நிலையங்கள்
பண்ணந்தூர் திருக்கல்யாண ஈசுவரர் கோயில்

**பண்ணந்தூர் திருக்கல்யாண ஈசுவரர் கோயில்** என்பது தமிழ்நாட்டில் கிருஷ்ணகிரி மாவட்டம், பண்ணந்தூர் என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் மூன்றாம் குலோத்துங்க சோழன் ஆட்சிக் காலத்தில் கட்டப்பட்டது என்று கருதப்படுகிறது. 

## கோயில் அமைப்பு
கருவறையில் சிவன் அம்மையோடு கல்யாணக் கோலத்தில் காட்சியளிக்கிறார். கோயிலின் முன்புறம் பழமையான நந்தி வகனம் உள்ளது. 

## பூசைகள்
இக்கோயிலில் நாள் வழிபாடு இல்லை. காருவா, வெள்ளுவா போன்ற சிறப்பு நாட்களில் மட்டும் வழிபாடு நடத்தப்படுகிறது.  

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
காந்தளி திருவிழா

**காந்தளி திருவிழா** (*Kandali Festival*) என்பது இந்தியாவின் உத்தரகாண்ட் மாநிலத்தின் பித்தோராகர் மாவட்டத்தைச் சேர்ந்த ருங் பழங்குடியினரால் நடத்தப்படும் திருவிழா ஆகும். பன்னிரண்டு ஆண்டுகளுக்கு ஒருமுறை பூக்கும் காந்தளி செடியில் பூக்கும் நாளோடு இத்திருவிழா நடைபெறுகிறது. இது ஆகத்து மற்றும் அக்டோபர் மாதங்களுக்கு இடையில் சௌண்டாசு பள்ளத்தாக்கில் நடைபெறும். 1841-இல் லடாக்கிலிருந்து இந்தப் பகுதியைத் தாக்கிய ஜோராவர் சிங்கின் தரைப்படையின் தோல்வியை இது கொண்டாடுகிறது.

## வரலாறு
காளி ஆற்றின் வழியாகத் திரும்பும் வீரர்கள், வழியில் உள்ள கிராமங்களைக் கொள்ளையடித்து, காந்தளி செடிகளுக்குள் ஒளிந்துகொண்டதாக நாட்டுப்புறக் கதைகள் கூறுகின்றன. பெண்கள் இவர்களை எதிர்த்து, காந்தளி செடிகளை அழித்தார்கள். இத்திருவிழாவின் போது மீண்டும் இச்செயலைச் செய்து நிகழ்வினை நினைவு கூறுகின்றனர்.

மற்றொரு கதை, கன்-டலி எனப்படும் புதரிலிருந்து வேரின் பசையினைக் காயத்தின் மீது தடவிய சிறுவன் இறந்ததைப் பற்றிக் கூறுகிறது. கோபமடைந்த இவரின் தாயார் இந்தப் புதரைச் சபித்தார். எனவே பன்னிரண்டு ஆண்டுகளுக்கு ஒருமுறை கன்-டலி செடியின் வேரைப் பிடுங்கி அழிக்குமாறு ரங் பெண்களுக்கு உத்தரவிட்டார்.

## கொண்டாட்டம்
இந்த புனிதமான திருவிழா நடைபெறும் நாளன்று, அதிகாலை சடங்குகளுடன் தொடங்குகிறது. குடும்பத்தினர் அனைவரும் அதிகாலையில் எழுந்து பார்லி மற்றும் ரவை மாவு கலவையின் உதவியுடன் பிரார்த்தனை செய்ய சிவலிங்கத்தை தயார் செய்கிறார்கள். இவர்கள் தங்கள் வீட்டையும் சுற்றுப்புறத்தையும் மலர்களால் அலங்கரிக்கின்றனர். வெற்றிக் குரல்கள் எழுப்பப்படுகின்றன. மக்கள் எப்போதும் தங்கள் எதிரிகளை வென்றெடுக்க விரும்புவதற்காக அரிசி தானியங்களை காற்றில் வீசுகிறார்கள். அரிசி தானியங்களை எறிவது சர்வவல்லமையுள்ளவருக்கு மரியாதையை கொடுப்பதைக் குறிக்கிறது. இவர்கள் பாரம்பரிய ஆடைகளை அணிந்து, பூசைக்குப் பிறகு ஒன்றாக அமர்ந்து சுவைமிகு சமூக விருந்தினை உட்கொள்கின்றனர்.

இவர்கள் வெள்ளை துணியால் புனித மரத்தினைச் சுற்றிக் கட்டி, புனித நீர், தானியங்கள் மற்றும் பிற சடங்கு பொருட்களை வழங்குவதன் மூலம் சடங்குகளை நிறைவேற்றுகின்றனர். குதிரைப்படையின் பின் பெண்கள் ஆயுதங்களுடன் அணிவகுப்பு நடத்துகிறார்கள். அதேசமயம் ஆண்கள் வாள்களுடன் ஆயுதம் ஏந்தியவர்களாக அணிவகிக்கின்றனர். இதைத் தொடர்ந்து குழந்தைகள் அணிவகுப்பு பாடல்களைப் பாடி நடனம் மற்றும் இசையுடன் செல்வார்கள். காளி நதிக்கும் தௌலி நதிக்கும் இடையில் அமைந்துள்ள பள்ளத்தாக்கில் பாடல் மற்றும் நடனத்தின் கொண்டாட்டம் களைகட்டி மலைகளில் இவர்களின் ஆராவாரம் எதிரொலிக்கிறது. ஆற்றல் மிக்க குதிரைப்படை காந்தளிச் செடி நிறைந்தப் பகுதியினை அடையும் போது பாடல்கள் மெல்லிசையாக மாறி போர்க்குரல்களாகவும் போர் முழக்கங்களாகவும் மாறுகின்றன.

வெற்றி நடனம், காந்தளி புதர்களை வேரோடு பிடுங்கியதும், சுவையான உணவுடன் திருவிழா நிறைவடைகிறது. நாடு முழுவதிலுமிருந்து வரும் சுற்றுலாப் பயணிகள் மற்றும் பிற கிராமங்களிலிருந்து வரும் உள்ளூர்வாசிகளும் இணைந்து இந்த திருவிழாவை மிகவும் அற்புதமான பாரம்பரியங்கள் மற்றும் பழக்கவழக்கங்களை உயிர்ப்பிக்கும் வகையில் கொண்டாடுகின்றனர்.

## மேற்கோள்கள்

## வெளி இணைப்புகள்
* ரங் மங்

பகுப்பு:Infobox holiday (other)
பகுப்பு:இந்து சமய விழாக்கள்
பகுப்பு:அக்டோபர் சிறப்பு நாட்கள்
பகுப்பு:செப்டம்பர் சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:பிதௌரகட் மாவட்டம்
ரோகினி மோகன்

**ரோகிணி மோகன்** (*Rohini Mohan*) என்பவர் இந்தியப் பத்திரிகையாளர் மற்றும் எழுத்தாளர் ஆவார். ரோகிணி 2019ஆம் ஆண்டில், சிறந்த பெண் ஊடகவியலாளர்களுக்கான சமேலி தேவி ஜெயின் விருதைப் பெற்றார். இவரது முதல் புத்தகம், *தி சீசன்ஸ் ஆஃப் ட்ரபிள்* (2014) 2015-ல் சக்தி பட் பரிசையும், டாட்டா இலக்கிய விருதினைப் (முதல் புத்தக விருது) பெற்றது.

## எழுத்துலகப் பணி
*[[தி எகனாமிக் டைம்ஸ்]],* *[[த நியூயார்க் டைம்ஸ்]],* *அல் சஜீரா*, *தி கேரவேன், வைசு நியூஸ்*, டைம், கார்ப்பர்சு தெகல்கா, *[[தி இந்து]]*, *[[அவுட்லுக் (இதழ்)|அவுட்லுக்]],* தி வயர், சுகுரோல் உள்ளிட்ட இந்திய மற்றும் பன்னாட்டு ஊடகத்தில் பணியாற்றியுள்ளார். இவர் தெற்காசியாவில் சுகாதாரம், மனித உரிமைகள், அரசியல் குறித்து எழுதி வருகின்றார்.

மோகன் தனது எழுத்துலகப் பணிக்காகப் பல விருதுகளைப் பெற்றுள்ளார். இவற்றில் குறிப்பிடத்தக்கன. சாமெலி தேவி ஜெயின் விருது, அசாமில் குடியுரிமைக்கெதிரான கருத்துகளை இவர் வெளியிட்டதற்காக இந்த விருது 2019-ல் வழங்கப்பட்டது. கேரவான் பத்திரிக்கையில் 2012ஆம் ஆண்டு இலங்கைப் பிரச்சனைகள் குறித்து இவர் வெளியிட்ட செய்திக்காகப் பன்னாட்டுச் செஞ்சிலுவை மற்றும் இந்திய ஊடக நிறுவன விருதினையும் பெற்றார்.

2014-ல், மோகன் இலங்கை மோதல் பற்றிய செய்தியினை *தி சீசன்ஸ் ஆஃப் டிரபிள்* (*வெர்சோ புக்ஸ்*) எனும் புத்தகமாக வெளியிட்டார். இந்த புத்தகம் ஆரோக்கியமான விமர்சனங்களைப் பெற்றது. திஷானி தோஷி தி இந்துவில் இது ஒரு "குறிப்பிடத்தக்கப் புத்தகம் - முழுமையான விளக்கத்தினைக் கொண்டுள்ளது" என்று தெரிவித்தார். *எகனாமிஸ்ட்* சிறந்த மதிப்பாய்வைச் செய்தது இதனை "பிரச்சனையினை முழுமையாக உள்வாங்கும் புத்தகம்" என்று விவரித்தது. தேசிய பொது வானொலி தன் 2014-ன் சிறந்த வாசிப்புக்கான பட்டியலில் சேர்த்துள்ளது. இந்த புத்தகம் இந்தியாவில் சக்தி பட் பரிசு மற்றும் டாட்டா இலக்கிய நேரலை முதல் புத்தக விருதினைப் பெற்றது.

## தனிப்பட்ட வாழ்க்கை
மோகன் கேரளாவின் திருவனந்தபுரத்தில் பிறந்தார். மோகன் கொலம்பியா பல்கலைக்கழகத்தில் அரசியல் இதழியலில் முதுகலைப் பட்டமும், ஆசிய இதழியல் கல்லூரியில் முதுகலை பட்டயப்படிப்பினையும் முடித்துள்ளார்.

## விருதுகள்
மோகன் தனது எழுத்துலகப் பணிக்காகப் பல விருதுகளைப் பெற்றுள்ளார். இவற்றில் குறிப்பிடத்தக்கன. சாமெலி தேவி ஜெயின் விருது, அசாமில் குடியுரிமைக்கெதிரான கருத்துகளை இவர் வெளியிட்டதற்காக இந்த விருது 2019-ல் வழங்கப்பட்டது. கேரவான் பத்திரிக்கையில் 2012ஆம் ஆண்டு இலங்கைப் பிரச்சனைகள் குறித்து இவர் வெளியிட்ட செய்திக்காகப் பன்னாட்டுச் செஞ்சிலுவை மற்றும் இந்திய ஊடக நிறுவன விருதினையும் பெற்றார்.

## புத்தகங்கள்

* *தி சீசன்ஸ் ஆஃப் டிரபிள்* (வெர்சோ புக்ஸ், 2014)
* *மிசன் சைக்கிள்* (பிரதம் புக்ஸ்)

## மேற்கோள்கள்


பகுப்பு:வாழும் மக்கள்
பகுப்பு:இந்தியப் பெண் ஊடகவியலாளர்கள்
பகுப்பு:இந்திய ஊடகவியலாளர்கள்
முட்டை பொரியல்

**முட்டை புர்ஜி** (*Egg bhurji*) என்பது அண்டா புர்ஜி அல்லது அண்டே கா ககினா என்றும் அழைக்கப்படுவது முட்டை பொரியல் வகை உணவாகும். இது ஒரு பிரபலமான தெருவோர  உணவாகும். முட்டை பொரியல் காலை, மதியம் அல்லது இரவு என் எந்நேரமும் உண்ணப்படுகிறது. முட்டை புர்ஜி இந்தியத் துணைக்கண்டத்திலிருந்து உருவானது. இது சில சமயங்களில் பார்சி உணவான *அகுரியுடன்* ஒப்பிடப்படுகிறது. பார்சி உணவான அகுரி அல்லது அகூரி ஒரு சில வேறுபாடுகளுடன் முட்டை புர்ஜியை மிகவும் ஒத்ததாகக் காணப்படுகிறது. புர்ஜியைப் போலவே, அகுரியும் இஞ்சி, வெங்காயம் மற்றும் பிற மசாலாப் பொருட்களால் தயாரிக்கப்படுகிறது. இருப்பினும், புர்ஜி முட்டைகள் நீர்வற்றும் வரை சமைக்கப்படுகிறது. அதேசமயம் அகூரி முட்டைகள் நீர் வற்றும் வரை சமைக்கப்படுவதில்லை. வதக்கிய நறுக்கப்பட்ட வெங்காயம், மிளகாய் மற்றும் விருப்பமான மசாலாப் பொருட்களை முட்டையுடன் சேர்த்து இந்த உணவு தயாரிப்பதிலும் வித்தியாசம் உள்ளது.

இந்தியா முழுவதும் நெடுஞ்சாலை உணவகங்கள், நிறுத்தங்கள் மற்றும் தெரு உணவுக் கடைகளில் புர்ஜியை பரிமாறப்படுகிறது. சில சமயங்களில் இது ரொட்டித் துண்டுகளுடன் பரிமாறப்படுகிறது. தக்காளி, மிளகாய், வெங்காயம் மற்றும் நறுமணமுள்ள மசாலாப் பொருட்களுடன், இந்த துருவல் தயாரிக்கப்படும் இந்த முட்டை திருப்திகரமான உணர்வை உருவாக்குகின்றன. முட்டை புர்ஜி சூடான சப்பாத்தி, *பராத்தா*, அல்லது வெண்ணெய் தடவிய தோசையுடன் சாப்பிட்டால் நன்றாக இருக்கும்.

## மேற்கோள்கள்

பகுப்பு:வட இந்திய உணவு வகைகள்
பகுப்பு:இந்திய உணவுகள்
மகர் மகோத்சவ்

**மகர் மகோத்சவ்** (*Maghar Mahotsav*) என்பது புகழ்பெற்ற துறவி கபீரின் நினைவாக இந்தியாவின் உத்தரப் பிரதேசத்தில் உள்ள மகரில் ஆண்டுதோறும் நடைபெறும் கலாச்சார விழாவாகும். இது ஒவ்வொரு ஆண்டும் ஜனவரி மாதம் நடைபெறும். மகோத்சவ் உத்தரப்பிரதேசம் சுற்றுலாத் துறை, உத்தரப் பிரதேச கலாச்சாரத் துறை மற்றும் சந்த் கபீர் நகரின் மாவட்ட நிர்வாகத்துடன் இணைந்து ஏற்பாடு செய்யப்பட்டுள்ளது.

## வரலாறு
1937 ஆம் ஆண்டு கபீர் நிர்வான் மேளாவை ரயீஸ் ஜக்குலால் ஸ்ரீவஸ்தவா ஏற்பாடு செய்ததில் இருந்து திருவிழாவின் வரலாறு தொடங்குகிறது. பின்னர் 1955-56 இல், கலிலாபாத்தின் உள்ளூர் வணிகர்கள் குடிமக்களின் நன்கொடைகளின் உதவியுடன் இரண்டு நாட்கள் கண்காட்சியை ஏற்பாடு செய்தனர். சுதந்திரப் போராட்ட வீரர்களான மஜித் அலி, ஜெகநாத் பிரசாத், முன்ஷி ஷிவ் பிரசாத் குப்தா மற்றும் காந்தி ஆசிரமத்தின் மேலாளர் பண்டிட் ராம்நாத் சவுபே மற்றும் மேலும் இருவர் இதற்கான முயற்சியைத் தொடங்கினர். 1987ஆம் ஆண்டில், ஒரு துடுப்பாட்டப் போட்டி ஏற்பாடு செய்யப்பட்டது, பின்னர் கலிலாபாத் எஸ்டிஎம் இருந்தார். அவருடனான கலந்துரையாடலின் போது, உள்ளூர்வாசிகள் மாவட்ட நிர்வாகத்தை முறையாக ஏற்பாடு செய்யுமாறு கோரிக்கை விடுத்தனர். பின்னர் அவருக்கும் அப்போதைய பஸ்தி மாவட்டத்தின் மாவட்ட ஆட்சியர் பங்கஜ் அகர்வாலுக்கும் இடையே நடந்த கலந்துரையாடலுக்குப் பிறகு, கபீர் நிர்வான் மேளாவுக்குப் பதிலாக கபீர் மகோத்சவ் ஏற்பாடு செய்யப்பட்டது. அந்த நேரத்தில், மகர் பஸ்தி மாவட்டத்தின் ஒரு பகுதியாக இருந்தது.   

மகோத்சவின் ஒரு பகுதியாக பல்வேறு கலாச்சார நிகழ்ச்சிகள். கவி சம்மேளனம், பஜனை, நாட்டுப்புற பாடல், கவ்வாலி மற்றும் விளையாட்டு நிகழ்வுகள் நடத்தப்படுகின்றன. உள்ளூர் மற்றும் அருகிலுள்ள வணிகர்கள் தங்கள் அங்காடிகளை அமைக்கும் கண்காட்சியும் ஏற்பாடு செய்யப்பட்டுள்ளது. 

2012 மற்றும் 2017 ஆம் ஆண்டுகளில் உத்தரப் பிரதேச சட்டசபைத் தேர்தல் காரணமாகவும், 2018-ஆம் ஆண்டில் நிதிப் பிரச்சனை காரணமாகவும் மகர் மகோத்ஸவ் நடத்தப்படவில்லை.  

## சமீபத்திய ஆண்டுகளில் நடந்த விழாக்கள்

### 2021
2021 மகர் மகோத்சவ் ஆன்மீகத் துறவி யாத்திரை & கபீர் உத்சவ் உடன் இணைக்கப்பட்டு 23-25 பிப்ரவரி 2021 க்கு இடையில் ஏற்பாடு செய்யப்பட்டது  

### 2020
2020 ஆம் ஆண்டு சனவரி மாதம் 12 முதல் 18 ஆம் நாள் வரை ஏற்பாடு செய்யப்பட்டது. மகோத்சவை அப்போதைய பஸ்தி பிரதேச ஆணையர் அனில் சாகர் திறந்து வைத்தார்.  மகோத்சவில் நாட்டுப்புற பாடகி சுப்ரியா ராவத் மற்றும் விளம்பரத் தாரகை மற்றும் நடனக் கலைஞர் அன்சிகா தியாகி ஆகியோர் கலந்து கொண்டனர். 

### 2019
2019 மகர் மகோத்சவ் 12-18 ஜனவரி 2019 இல் ஏற்பாடு செய்யப்பட்டது. கவி சம்மேளனம், முஷைரா உள்ளிட்ட பல்வேறு கலாசார நிகழ்ச்சிகளுக்கு ஏற்பாடு செய்யப்பட்டிருந்தது.   ஜவாபி பிர்ஹா பாடகர்கள் நிது சஞ்சல் மற்றும் உபேந்திர லால் யாதவ் ஆகியோரால் பாடப்பட்டது. 

### 2016
2016 மகர் மகோத்சவ் 2016 ஆம் ஆண்டு சனவரி 12 முதல் 18 வரை  ஏற்பாடு செய்யப்பட்டது. மகோத்சவை அப்போதைய உத்தரபிரதேச மாநில உணவு மற்றும் குடிமைப் பொருள் வழங்கல் துறை அமைச்சர் இலட்சுமிகாந்த் நிஷாத் தொடங்கி வைத்தார்.  

### 2015
2015 ஆம் ஆண்டு சனவரி 12-18 இல் ஏற்பாடு மகர் மகோத்சவ் நிகழ்விற்கு ஏற்பாடு செய்யப்பட்டது 

*

## மேற்கோள்கள்

பகுப்பு:உத்தரப் பிரதேச பண்பாடு
ஜெயா தேவ்கோடா

**ஜெயா தேவ்கோடா** (ஆங்கிலம்: Jaya Devkota;  **)(**பிறப்பு 8 மார்ச் 1992) என்பவர் சில சமயங்களில் ஜே தேவகோட்டா என்றும் அழைக்கப்படுகிறார். இவர் ஒரு நேபாள நாட்டுப்புற பாடகர் ஆவார்.  தேவகோட்டா ருக்குமில் பிறந்தார். தேவகோட்டா 2006-ல் *ஜீவன் பயோ உரத் பகரா* என்ற இசைத் தொகுப்பின் மூலம் தனது இசை வாழ்க்கையைத் தொடங்கினார். தேவ்கோட்டா 23க்கும் மேற்பட்ட இசைத்தொகுப்புகளையும் 400க்கும் மேற்பட்ட பாடல்களையும் வெளியிட்டுள்ளார். இவரது 2018ஆம் ஆண்டின் பாடல் "பர்கா லகேச்சா" சாதனா இசை விருதுக்குப் பரிந்துரைக்கப்பட்டது.

## விருதுகள்

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:நேபாள நாட்டுப்புறப் பாடகர்கள்
மடம் செம்பரசனப்பள்ளி

**மடம் செம்பரசனப்பள்ளி** (*Madam Cembarasanapalli*) என்பது இந்தியாவின்,  தமிழ்நாட்டின், சூளகிரி ஊராட்சி ஒன்றியத்துக்கு உட்பட்ட  ஒரு சிற்றூர் ஆகும். இது செம்பரசனப்பள்ளி ஊராட்சிக்கு உட்பட்டது.

## அமைவிடம்
இந்த ஊரானது சூளகிரி-காளிங்கவாரம் சாலையில் உள்ளது. மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், சூளகிரியில் இருந்து எட்டு கிலோமீட்டர் தொலைவிலும், மாநிலத் தலைநகரான சென்னையில் இருந்து 284 கிலோமீட்டர் தொலைவிலும் உள்ளது. 

## வரலாறு
இந்த ஊரில் மடம் ஒன்று உள்ளது. சுக்னாமூர்தி சுவாமிகள் 101 மடங்களை அமைத்து ஆன்மீகத் தொண்டாற்றினார் எனவும், அவர் அமைத்த 101வது மடம் இது என்றும் கூறப்படுகிறது. இங்குள்ள மடம் 500 ஆண்டுகள் பழமையானது எனப்படுகிறது. இந்த மடத்தை அமைத்த சுக்னாமூர்தி சுவாமிகள் இங்கேய தங்கி இருந்து ஜீவசமாதி அடைந்தார் எனப்படுகிறது. இங்கு அவரின் ஜீவசமாதி உள்ளது. மேலும் அவரின் வழிவந்த நான்கு சீடர்களின் சமாதிகளும் இங்கு உள்ளன. இந்த ஊருக்கு பகத்திலேயே செம்பரசனப்பள்ளி ஊர் உள்ளது. காலப்போக்கில் செம்பரசனப்பள்ளியில் இருந்த மக்கள் இங்கு குடியேறினர். மடம் இருந்த காரணத்தினால் இந்த ஊர் மடம் செம்பரசனப்பள்ளி என்ற பெயரைப் பெற்றது என்று கூறப்படுகிறது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மிகை பணவீக்கம்

பொருளாதாரத்தில், **மிகை பணவீக்கம்** என்பது பணவீக்கம் *கட்டுப்பாட்டில் இல்லை* என்பதைக் குறிக்கிறது.  நாட்டில் பொருட்களுக்கான விலைகள் மிக வேகமாக அதிகரிக்கும் போது பணம் அதன் மதிப்பை வேகமாக இழக்கிறது. ஒரு நாட்டின் ஏற்றுமதியை விட இறக்குமதி அளவுக்கு அதிகமாக உள்ளது போது இந்நிலை ஏற்பட காரணமாகிறது.

மிகை பணவீக்கத்தின் ஒரு உதாரணம் 1920களில் ஜெர்மனி ஆகும். ஜெர்மணி 1922ல், மிகப்பெரிய வங்கிப் பணத்தாள் மதிப்பு 50,000 *ரீச்மார்க்* ஆகும். 1923 இல் மிகப்பெரிய வங்கித்தாள்  100,000,000,000,000 ரீச்மார்க் ஆகும். 1923 டிசம்பரில் மாற்று விகிதம் 4,200,000,000,000 ரீச்மார்க்கிற்கு  1 அமெரிக்க டாலராக இருந்தது. இந்த ரூபாய் தாட்கள் மிகவும் பயனற்றவை. மக்கள் அவற்றை உடல் சூட்டிற்காக நெருப்பில் எரித்தார்கள். பணத்தாள்கள், வாங்கக்கூடிய மரத்தை விட நீண்ட நேரம் எரியும். சில சமயங்களில் பணவீக்க விகிதம் மிக அதிகமாக இருந்ததால், இரண்டு நாட்களுக்கு ஒருமுறை பொருட்களின் விலைகள் இரட்டிப்பாகும். இந்த சிக்கலை தடுக்க  15 அக்டோபர் 1923 அன்று ஜெர்மனி *ரென்டென்மார்க்*  எனும் புதிய பணத்தாட்கள் அச்சிட்டது. இதன் மாற்று விகிதம்  1 அமெரிக்க டாலராக நிர்ணயிக்கப்பட்டது.

ஜிம்பாப்வே நாட்டில், சூலை 2008ல் மிகை பணவீக்க விகிதம் 23,11,50,888% ஆக இருந்தது.
## இதனையும் காண்க
* பண வீக்கம்

## மேற்கோள்கள்

பகுப்பு:பொருளாதாரப் பிரச்சினைகள்
காரியா பூஜை

**காரியா டெர்** ('டெர்' என்பது கோக்போரோக் மொழியில் 'பண்டிகை' என்பதற்கான சொல்) பூர்வீக திரிபுரிய மக்களால் ஏழு நாட்களுக்குக் கொண்டாடப் படுகிறது. இது தந்தைக் கடவுளாகப் பார்க்கப்படும் பாபா காரியாவைப் போற்றும் வகையில் அனுசரிக்கப்படுகிறது. சித்திரை மாதத்தின் கடைசி நாளில் துவங்கி ஹரி புய்சு எனும் பண்டிகை நாள் வரை பொதுவாக ஆங்கில மாதமான ஏப்ரலில்  கொண்டாடப்படுகிறது. பூஜையின் முதல் நாள் 'மொகா புய்சு' என்றும், மூழ்கும் நாள் 'சேனா' என்றும் அழைக்கப்படுகிறது. கில்லா எனும் இடத்தில் விழா அமைக்கப்பட்டு ஆயிரக்கணக்கான மக்கள் கூடித் தங்கள் வேண்டுதல்களை கடவுளிடம் இடுவர். பல்வேறு இனக் குழுவினர்களால் காரியா பூஜை அனுசரிக்கப்பட்டாலும் ஒருங்கினைப்பும் தயாரிப்பும் ஹோடா எனப் பொதுவாக அடையாளம் காணப்படும் ஜமாத்தியக் குழுவினருக்கான பொறுப்பாகும். காரியா பூஜையின் கண்டிப்பான விதியின்படி பூஜையிக்குத் தேவையான முக்கியப் பொருட்கள் அனைத்தும் கெர்பாங்க் என்றழைக்கப்படும் பூசாரியின் வீட்டில்  பூட்டி வைக்கப்படுகின்றன.

காரியா பூஜையின் தொடக்கத்தின் அடையாளமாக, பூஜைக்கு ஏழு நாட்களுக்கு முன்,கட்டாயமாக சுக்பார் தயார் செய்யப்படுகிறது. அன்றைய தினம் ஓராண்டில் பூட்டி வைக்கப்பட்டிருந்த பொருட்கள் அனைத்தும் வெளியே கொண்டு வரப்படுகின்றன. உடனடியான மேள தாளத்தின் சத்தம் பூஜையின் துவக்கத்தைக் குறிக்க, அதைத் தொடர்ந்து புல்லாங்குழலும் வாசிக்கப்படுகிறது. காரியா நடனமும் நிகழ்த்தப்படுகிறது. திரிபுராவின் ஜமாத்தியா குலத்தில், காரியா பூஜை இரண்டு இடங்களில் முழு உற்சாகத்துடன் கொண்டாடப்படுகிறது:

* பியா குவாங்
* பியா குர்வி

காரியா பூஜையின் விதிகளை அச்சமூகமே தீர்மானித்து நெறிப்படுத்துகிறது. ஏழு நாட்களும் யாத்ரீகர்களின் இடர்பாடுகளுக்கு உதவ போக்லா குழு தேர்ந்தெடுக்கப்படுகிறது. மேலும் ஹோடாவின் ஏற்றுக்கொண்ட தீர்மானத்தின்படியும் பாரம்பரிய சடங்குகளின்படியும் போக்லாவை கண்கானிப்பதற்கும், வழிகாட்டுவதற்கும் மொஹண்டா குழு தெர்வு செய்யபப்டுகிறது. காரியா பூஜையின் போது ஒழுக்கம் மற்றும் அமைதியைப் பேணுவதற்காக ஒவ்வொரு பிராந்தியத்திலிருந்தும் இரண்டு கோரியா தன்னார்வலர்கள் ஒவ்வொரு ஆண்டும் தேர்ந்தெடுக்கப்படுகின்றனர்.

## மேற்கோள்கள்

பகுப்பு:பண்பாடு
பகுப்பு:பண்டிகைகள்
பகுப்பு:திரிபுரா
ஏற்றுமதி

பன்னாட்டு வணிகத்தில், **ஏற்றுமதி** என்பது ஒரு நாட்டில் உற்பத்தி செய்யப்படும் ஒரு பொருள் அல்லது சேவையை, மற்றொரு நாட்டிற்கு விற்பனை செய்வதாகும். அத்தகைய பொருட்களை விற்பவர் அல்லது சேவைகளை வழங்குபவர் ஒரு ஏற்றுமதியாளர் ஆவார். பொருளை  அல்லது சேவையை வாங்குபவர் இறக்குமதியாளர் ஆவார். பன்னாட்டு வணிகத்தில் இடம்பெறும் சேவைகளில் நிதி, கணக்கியல் மற்றும் பிற தொழில்முறை சேவைகள், சுற்றுலா, கல்வி மற்றும் அறிவுசார் சொத்துரிமை ஆகியவை அடங்கும். பொருட்களின் ஏற்றுமதிக்கு பெரும்பாலும் சுங்க அதிகாரிகளின் பணி தேவைப்படுகிறது.

## நிறுவனங்கள்
பல உற்பத்தி நிறுவனங்கள் தங்கள் உலகளாவிய வணிகத்திற்கு ஏற்றுமதி செய்கிறது.

## தடைகள்
நான்கு முக்கிய வகையான ஏற்றுமதி தடைகள் உள்ளன: ஊக்கம், தகவல், செயல்பாட்டு/வளம் சார்ந்த மற்றும் அறிவு.வர்த்தக தடைகள் என்பது சட்டங்கள், ஒழுங்குமுறைகள், கொள்கைகள் அல்லது நடைமுறைகள் ஆகியவை உள்நாட்டில் தயாரிக்கப்பட்ட தயாரிப்புகளை வெளிநாட்டு போட்டியிலிருந்து பாதுகாக்கின்றன. கட்டுப்படுத்தப்பட்ட வணிக நடைமுறைகள் சில சமயங்களில் இதே போன்ற விளைவைக் கொண்டிருக்கும் போது, அவை பொதுவாக வர்த்தக தடைகளாக கருதப்படுவதில்லை. மிகவும் பொதுவான வெளிநாட்டு வர்த்தக தடைகள் அரசாங்கத்தால் விதிக்கப்பட்ட நடவடிக்கைகள் மற்றும் பொருட்கள் மற்றும் சேவைகளின் சர்வதேச பரிமாற்றத்தை கட்டுப்படுத்தும், தடுக்கும் அல்லது தடுக்கும் கொள்கைகளாகும்.
## கட்டணங்கள்
ஒரு நாட்டிற்கு ஏற்றுமதி செய்யப்படும் அல்லது இறக்குமதி செய்யப்படும் ஒரு குறிப்பிட்ட  பொருட்களின் மீது விதிக்க்கப்படும் சுங்க வரி, பன்னாட்டு வர்த்தகத்திற்கு ஒரு பொருளாதார தடையாகும். இதனால் ஏற்றுமதி செய்யப்படும் பொருட்களின் விலை அதிகரிக்க காரணமாகிறது.தேசிய பாதுகாப்பில் அக்கறை கொண்டதாகக் கருதப்படும் ஒரு உள்நாட்டுத் தொழிலைப் பாதுகாக்க சுஙக வரி போன்ற கட்டணங்கள் விதிக்கப்படுகிறது. சில உற்பத்தி பொருட்கள அரசின் மானியங்களால் பாதுகாப்பைப் பெறுகின்றது. சுஙக வரி போன்ற கட்டணங்கள் விரைவாகவும், மலிவாகவும், திறமையாகவும் பொருட்களை உற்பத்தி செய்வதற்கான தொழில்துறையின் சலுகைகளை குறைக்கின்றது.
## மேற்கோள்கள்

பகுப்பு:வணிகம்
பஸ்தி மகோற்சவம்

**பஸ்தி மகோற்சவம்** என்பது இந்தியாவின் உத்தரபிரதேச மாநிலம் பஸ்தியில் ஆண்டுதோறும் நடைபெறும் கலாச்சாரத் திருவிழாவாகும். இது ஒவ்வொரு ஆண்டும் ஜனவரி-பிப்ரவரி மாதங்களில் நடைபெறும். இந்த  பஸ்தி பெருவிழா மாவட்ட நிர்வாகத்தால் ஏற்பாடு செய்யப்படுகிறது.

## வரலாறு
பஸ்தி மகோற்சவம் எனும் இக்கலாச்சாரப் பெருவிழாமுதன்முதலில் 2019 ஆம் ஆண்டு ஏற்பாடு செய்யப்பட்டு பின்னர்  ஒவ்வொரு ஆண்டும் ஜனவரி-பிப்ரவரி மாதங்களில் நடத்தப்படுகிறது.

### 2021
2021 ஆம் ஆண்டிற்கான பஸ்தி மகோற்சவம், பிப்ரவரி 19 முதல் 21 வரை நடைபெற்றது. இப்பெரு விழாவை பாஜக உத்தரப் பிரதேச மாநிலத் தலைவர் சுதந்திர தேவ் சிங் நிகழ்த்தினார். 20ம் தேதி லோக்சபா சபாநாயகர் ஓம் பிர்லா சிறப்பு விருந்தினராக கலந்து கொண்டார். நடிகர் மற்றும் அரசியல்வாதியான ரவி கிஷன், பாடகர் மனோஜ் திவாரி, ஹிமான்ஷு சக்சேனா, கவிஞர் அனாமிகா அம்பர், சுனில் ஜோகி மற்றும் நகைச்சுவை நடிகர் சுனில் பால் ஆகியோர் மஹோத்சவ் நிகழ்ச்சியில் பங்கேற்றனர். அனைத்து நிகழ்ச்சிகளும் அடல் பிஹாரி வாஜ்பாய் ஆடிட்டோரியத்தில் ஏற்பாடு செய்யப்பட்டு நடைபெற்றது.

### 2020
2020 ஆம் ஆண்டிற்கான பஸ்தி மகோற்சவம் ஜனவரி 28 தொடங்கி, பிப்ரவரி 1 வரை நடைபெற்றது.,   விழாவை உத்தரப் பிரதேச சட்டப்பேரவைத் தலைவர் ஹிருதய் நாராயண் தீட்சித் கடந்த 28ஆம் தேதி தொடங்கி வைத்தார். அனுப் ஜலோட்டா, மைதிலி தாக்கூர், பிரிஜேஷ் சாண்டில்யா, பெனாஸ் மசானி மற்றும் குமார் விஸ்வாஸ் போன்ற பல்வேறு கலைஞர்கள் இந்த மகோற்சவத்தில் பங்கிபெற்றனர். நிகழ்ச்சி நடைபெற்ற இடம் கடேஷ்வர் பூர், பஸ்தியில் உள்ள அரசு இடைக் கல்லூரியாகும்.

### 2019
2019 ஆம் ஆண்டிற்கான ஜனவரி 28  தொடங்கி 1 பிப்ரவரி 2019 வரை நடைபெற்றது. நிகழ்ச்சி நடைபெற்ற இடம் அரசு இடைக் கல்லூரி, கடேஷ்வர் பூர், பஸ்தி.

## மேலும் பார்க்க

* மகர் மஹோத்சவ்
* கோரக்பூர் மகோற்சவம்

## குறிப்புகள்

பகுப்பு:உத்தரப் பிரதேசம்
பகுப்பு:பண்பாடு
பகுப்பு:மரபுகள்
பகுப்பு:விழாக்கள்
ஜப்பான் திருவிழா- பெங்களூரு

**ஜப்பான் திருவிழா** (ஜப்பான் ஹப்பா) (கன்னடம்:  ಜಪಾನ್ ಹಬ್ಬ, ஜப்பானியம்: ジャパン ハッバ) என்பது இந்தியர்களுக்கும் ஜப்பானியர்களுக்கும் இடையிலான கலாச்சார பரிமாற்ற நிகழ்ச்சியாகும். 2005 ஆம் ஆண்டு தொடங்கப்பட்ட இந்த விழா, வருடாந்திர நிகழ்வாகக் கொண்டாடப்பட்டு வருகிறது, இது ஜப்பானிய மொழியைக் கற்கும் அனைத்து மாணவர்களுக்கும், ஜப்பான் மற்றும் அதன் கலாச்சாரத்தில் ஆர்வமுள்ளவர்களுக்கும் ஒரே தளத்தில் ஜப்பானிய கலாச்சாரத்தை காட்சிப்படுத்துவதை நோக்கமாகக் கொண்டுள்ளது. இது ஒவ்வொரு ஆண்டும் வசந்த காலத்தில் (ஜனவரி-பிப்ரவரி) பெங்களூரில் கொண்டாடப்படுகிறது.

**ஜப்பான் ஹப்பா** என்ற வார்த்தை *ஜப்பான்* மற்றும் *ஹப்பா* என்ற இரண்டு வார்த்தைகளிலிருந்து உருவாக்கப்பட்டதாகும் , இங்கு *ஹப்பா* என்ற சொல் கன்னடத்தில் **பண்டிகை** என்பதைக் குறிக்கிறது.

2012 ம் ஆண்டில் இந்நிகழ்ச்சி ஒரு சர்வதேச நிகழ்வாக, ஜப்பான்-இந்தியா இராஜதந்திர உறவுகளின் 60 வது ஆண்டு கொண்டாட்டங்களுக்காக நிகழ்த்தப்பட்டது. மேலும் இந்த ஜப்பான் பண்டிகைக்கு இந்தியா முழுவதில் இருந்தும், ஜப்பானில் இருந்தும் பார்வையாளர்கள் கலந்துகொண்டு சிறப்பாக நடைபெற்றது.

## நோக்கம்
ஜப்பான் பண்டிகையின் ஒரே நோக்கம், இந்தியா மற்றும் ஜப்பான் மக்களுக்கு இடையிலான உறவுகளை எளிதாக்குவது, வலுப்படுத்துவது மற்றும் ஆழமாக்குவது ஆகும், இது இரு நாடுகளுக்கும் உள்ள உறவுகளுக்கு அடித்தளமாக உள்ளது.

## நிகழ்ச்சி கண்ணோட்டம்
ஜப்பான் திருவிழாவின் ஒரு பகுதியாக பல்வேறு திட்டங்கள், நிகழ்ச்சிகள்  உள்ளன:

* கரோக்கி போட்டி
* குழு நடனம்
* குழு பாடல் செயல்திறன்
* ஒரு சிறிய நாடகத்தின் மூலம் இந்திய மற்றும் ஜப்பானிய கலாச்சாரத்தின் ஒப்பீடு

கொண்டாட்ட நிகழ்ச்சிகளைத் தவிர, இந்த ஜப்பான் திருவிழாவில் நிறைய கடைகளும், மையங்களும் திறக்கப்பட்டுள்ளன:

* ஜப்பானிய கோடை ஆடைகள் ( யுகாடா )
* ஜப்பானிய தேநீர் விழா ( ஒச்சகாய் )
* ஜப்பானிய எழுத்துக்கள் கண்காட்சி
* நேரடி கையெழுத்து அனுபவம்
* ஜப்பானிய காகித மடிப்பு கண்காட்சி ( ஓரிகமி )
* காஞ்சி / சீன எழுத்து மெஹந்தி
* ஜப்பானிய இனிப்பு மிட்டாய்
* செலவழிப்பு சாப்ஸ்டிக்ஸ் பாப்பர்

## விழா அமைப்புகள்
ஜப்பான் திருவிழா பின்வரும் அமைப்புகளின் கூட்டிணைப்பில்  கொண்டாடப்படுகிறது.

# ஜப்பான் திருவிழா அறக்கட்டளை
# பெங்களூர் ஜப்பானிய தூதரகம்
# பெங்களூர் ஜப்பானிய சங்கம்
# ஜப்பான் அறக்கட்டளை
# கொய்யோ
# இந்தோ-ஜப்பானிய வர்த்தக மற்றும் தொழில்துறை சேம்பர்

## மேலும் பார்க்கவும்

* இந்தியாவில் உள்ள ஜப்பானியர்கள்

## மேற்கோள்கள்

பகுப்பு:கருநாடக விழாக்கள்
பகுப்பு:பெங்களூர் பண்பாடு
பகோரியா பழங்குடியினர் திருவிழா

வலது|thumb| பகோரியா திருவிழா
**பகோரியா** அல்லது **பங்கோரியா** திருவிழா இந்திய மாநிலங்களான மத்திய பிரதேசம் மற்றும் மகாராஷ்டிராவின் (முதலில் ' மால்வா'  என்று அறியப்பட்டது) பழங்குடி மக்களால் கொண்டாடப்படுகிறது.  இதில் பில், பிலாலா மற்றும் படேலியா போன்ற பழங்குடியினர் பங்கேற்பார்கள்.

மத்தியப் பிரதேசம் மற்றும் மகாராஷ்டிராவின் பத்வானி, தார், அலிராஜ்பூர், கர்கோன் மற்றும் ஜபுவா மாவட்டங்களில் இந்த  திருவிழா நடைபெறுகிறது. இந்த பண்டிகை விவசாய முக்கியத்துவம் வாய்ந்தது மற்றும் பயிர்களின் அறுவடை முடிவோடு ஒத்துப்போகிறது. இது ஹோலி பண்டிகைக்கு முன்னதாக மார்ச் மாதத்தில் ஏழு நாட்கள் கொண்டாடப்படுகிறது. பாரம்பரியமாக, கொண்டாட்டக்காரர்கள் அலங்கரிக்கப்பட்ட மாட்டு வண்டிகளில் தங்கள் குடும்பத்தினருடன் திருவிழா மைதானத்திற்கு செல்வார்கள். அங்கு அவர்கள் ஹோலி கொண்டாட தேவையான பொருட்களை வாங்குகிறார்கள், பாரம்பரிய இசைக்கருவிகளுக்கு நடனமாடுகிறார்கள், "லோக்கீத்" என்ற பாடல்களைப் பாடி, அப்பகுதி மக்களைச் சந்தித்து மகிழ்கிறார்கள்.

## வரலாறு
பாகோரியா என்ற பெயர் **பாக்** என்பதைக் குறிக்கிறது, இதன் பொருள் ஓடிப்போவது அல்லது ஓடிப்போவது. பழங்குடியினரின் சூழல் என்னவென்றால், வயது வந்த சிறுவர்கள் தாங்கள் விரும்பும் பெண்ணுடன் ஓடிப்போகும் நேரத்தைக் குறிக்கிறது, 
இந்த விழாவைப் பற்றிய மற்ற புராணங்களில் ஒன்று, இந்த திருவிழாவின் முதல் நாயகன் மற்றும் நாயகியின் பெயர்கள் பாவம் மற்றும் கௌரி மற்றும் அவை இந்து கடவுள்களான  சிவன் மற்றும் பார்வதியின் பெயர்கள் ஆகும். இந்த இரண்டு பெயர்களின் கலவையானது பகோரியா என்று கூறப்படுகிறது, இந்த புராணத்தின் மூலம் திருவிழா அதன் பெயரைப் பெற்றது.

பகூர் மன்னன் இந்தப் பகுதியைக் கைப்பற்றி, அவனது ராணுவ வீரர்களை அவர்கள் காதலிக்கும் பெண்களுடன் ஓடிப்போக அனுமதித்ததாகவும், இந்த காரணத்தாலேயே  இப் பெயரைப் பெற்றதாகவும் உள்ளூர் மக்களால் நம்பப்படுகிறது. 

## கொண்டாட்டம்

இந்த விழாவில் மக்கள் ஒருவருக்கொருவர் 'குலால்' பூசிக்கொண்டு தங்கள் பாரம்பரிய பழங்குடி பாடல்களுக்கு நடனமாடுகிறார்கள் மற்றும் பாடுகிறார்கள். பழங்குடியின இளைஞர்கள் அனைவரும் வண்ணமயமான ஆடைகளை அணிந்து, பாரம்பரிய இசைக்கருவிகளை இசைத்து, பாடி, ஹாட்களில் பிராந்திய நடனம் ஆடுவதைப் பார்க்க, திருவிழாவிற்கு பல பார்வையாளர்கள் வருகிறார்கள்.

இது ஒரு வெகுஜன சுயம்வரம் அல்லது திருமண சந்தையாகும்.காதலர்கள் ஒருவரையொருவர் தப்பித்துச் செல்வதற்கும், தங்கள் காதலை மணவாழ்வு பேரின்பத்துடனும் முறையான ஏற்புடனும் முத்திரை குத்துவதற்கு இது பொருத்தமான நேரமாக அமைகிறது. 

பகோரியாவின் போது வயதுவந்த  சிறுவர்கள் மற்றும் பெண்கள் அழகான ஆடைகள் மற்றும் நகைகளை அணிந்துகொண்டு இந்த கிராமிய கண்காட்சியில் கூடுகிறார்கள். பாரம்பரியத்தின் படி, பெண் தன் மணமகனாகத் தேர்ந்தெடுக்கும் பையனின் நெற்றியில் குலால் (வண்ணப் பொடி) பூசுகிறாள். பையன் அவளிடம் நேர்மறை உணர்ச்சிகளைக் கொண்டிருந்தால், அதைப் போலவே பிரதிபலிப்பான். சிறிது நேரத்தில், தம்பதியர் காடுகளுக்குத் தப்பித்து, கணவன்-மனைவி என்று அறிவிக்கப்படுகிறார்கள். முன்னதாக, பகோரியா ஹாத் எதிரிகளுடனான கணக்கைத் தீர்ப்பதற்கான சந்திப்பு மைதானமாகவும் இருந்தது. இன்று, இது வாழ்க்கையின் மகிழ்ச்சியான அம்சங்களைக் கொண்டாடும் ஒரு நேர்மறையான பண்டிகை. காதல், வாழ்க்கை, இசை மற்றும் வண்ணங்களின் திருவிழாவான பகோரியா மத்தியப் பிரதேசத்தின் பழங்குடியின மக்களிடையே ஒரு சிறப்பு இடத்தைப் பெறுவதில் சந்தேகமில்லை.

## மேற்கோள்கள்

பகுப்பு:மார்ச் நிகழ்வுகள்
பகுப்பு:பண்டிகைகள்
அமீர் குஸ்ரோவின் புதிர்கள்

thumb|அமீர் குஸ்ரோவின் கவிதைகளில் ஒன்றின் விளக்கப்பட கையெழுத்துப் பிரதி.
thumb|அமீர் குஸ்ரோவின் புதிர்களின் ஒரு பக்கம்
டெல்லி சுல்தானகத்தின் ஏழுக்கும் மேற்பட்ட ஆட்சியாளர்களின் அரச பரிபாலனையின் போது **[[அமீர் குஸ்ராவ்|அமீர் குஸ்ரோவின்]] புதிர்கள்** உருவாக்கப்பட்டன. இந்த கால கட்டத்தில், குஸ்ரோ பல விளையாட்டுத்தனமான புதிர்களை பாடல்கள் மற்றும் புராணக்கதைகளின் வாயிலாக எழுதினார், இது தெற்காசியாவில் பிரபலமான பழம்பெரும் கலாச்சாரத்தின் ஒரு பகுதியாக இருந்து வருகிறது. கூடுதலாக, அவரது புதிர்கள் மற்றும் பாடல்கள் மற்றும் புனைவுகள் இந்துஸ்தானி மொழியின் தொன்மைக்கு ஒரு முக்கியமான ஆரம்ப சாட்சியாக கருதப்படுகிறது. குறிப்பாக அவரது புதிர்களில் வேடிக்கையான இரட்டைப் பொருள் மற்றும்  வார்த்தை விளையாட்டுகள்  அடங்கும். இந்த கவிஞரின் எண்ணற்ற புதிர்கள் கடந்த ஏழு நூற்றாண்டுகளாக வாய்வழி மரபு வழியாக கடத்தப்பட்டு வந்தாலும் சமீப காலங்களில் புத்தக பாதிப்புகள்  குறிப்பிடத்தக்க அளவில் அதிகரித்துள்ளன. ஆயினும், குஸ்ரோவால் சொல்லப்பட்ட புதிர்களின் உண்மையான ஆசிரியர் அவரே தானா என்பது குறித்து சில விவாதங்கள் இன்னமும்  உள்ளன; ஏனெனில் குஸ்ரோ வாழ்ந்த காலத்தில் இல்லாத துப்பாக்கி மற்றும்ஹூக்கா போன்ற பொருட்களைப் பற்றியும் சில புதிர்கள் அவரது பெயரில் வெளியாகியுள்ளன.

அவற்றால் தொகுக்கப்பட்ட புதிர்களின் தொகுப்பில் மொத்தம் 286 புதிர்கள் உள்ளன, அவை ஆறு பிரிவுகளாகப் பிரிக்கப்பட்டுள்ளன, வெளிப்படையாக புதிரின் அமைப்பு மற்றும் பதிலின் கட்டமைப்பின் அடிப்படையில், இந்த புதிர்கள்  தான் உள்ளன, ஆனாலும் பெரும்பாலான அறிஞர்கள் அவை அமீர் குஸ்ரோவால் இயற்றப்பட்டவையே  என்று நம்புகின்றனர். புதிர்கள் மாத்ரிகா மீட்டரில் என்ற வகையில் உள்ளன.

## எடுத்துக்காட்டுகள்
புதிர்களின் ஒரு பிரிவில், சில சாதாரண நிகழ்வுகளை விவரிக்கும் ஒரு பெண்ணுக்கும், அவளிடம் அவளது காதலனைப் பற்றியும், அவர்களின் உறவை பற்றியும் பேசுவதாக கற்பனை உரையாடலை செய்யும் ஒரு உரையாசிரியருக்கும் இடையேயான உரையாடலாக முன்வைக்கப்பட்டு, 'யார், பெண்ணே, உங்கள் ஆணா?' என்ற கேள்வியுடன் புதிர்கள் கேட்கப்படுகின்றன.உதாரணமாக:
வருடத்திற்கு ஒருமுறை என் ஊருக்கு வருவார்.
அவர் என் வாயை முத்தங்களாலும் அமிர்தத்தாலும் நிரப்புகிறார்.
என் பணத்தை எல்லாம் அவனுக்காக செலவு செய்கிறேன்.
*யார், பெண்ணே, உங்கள் ஆண்?*
இல்லை, ஒரு மாம்பழம்.

என்னுடன் தனியாக இரவு முழுவதும் விழித்திருப்பார்
மற்றும் விடியற்காலையில் மட்டுமே வெளியேறுகிறது.
அவரது விலகல் என் இதயத்தை உடைக்கிறது.
*யார், பெண்ணே, உங்கள் ஆண்?*
இல்லை, ஒரு எண்ணெய் விளக்கு.

## பதிப்புகள் மற்றும் மொழிபெயர்ப்புகள்

* அமீர் குஸ்ரு தெஹ்லவி, *ஜவஹர்-இ-குஸ்ரவி*, எட். ரஷித் அஹ்மத் சலீம் எழுதியது (அலிகார்: மஜ்முவா-இ-ரசைல் இன்ஸ்டிடியூட் பிரஸ், 1917).
* பிரஜ்ரத்னா தாஸ், *குஸ்ரோ கி ஹிந்தி கவிதா* (காசி, 1922)
* கோபி சந்த் நரங், *அமீர் குஸ்ரு கா ஹிந்தவி கலாம்* (டெல்லி: போட்டோ ஆஃப்செட் பிரிண்டர், 1987)
* *காதல் பஜாரில்: அமீர் குஸ்ருவின் தேர்ந்தெடுக்கப்பட்ட கவிதை*, டிரான்ஸ். பால் ஈ. லோசென்ஸ்கி மற்றும் சுனில் சர்மா (புது டெல்லி: பெங்குயின், 2011), பக். 114-16 (எண் 74-78)
* அங்கித் சாதா, *அமீர் குஸ்ரு: தி மேன் இன் ரிடில்ஸ்* (குர்கான்: பெங்குயின், 2016) (குழந்தைகளுக்கான இருபது புதிர்களின் பிரபலமான தழுவல்)

## மேற்கோள்கள்

பகுப்பு:இந்திய இலக்கியம்
ஜெயானந்த லாமா

**ஜெயானந்த லாமா** (ஆங்கிலம்: *Jayananda Lama*; ; 1956-23 பிப்ரவரி 2022) என்பவர் நேபாள நாட்டுப்புற பாடகர் மற்றும் நடிகர் ஆவார்.

## வாழ்க்கை
லாமா நேபாளத்தின் பஹ்ராபிசில் பிறந்தார், இவர் தனது 13 வயதில் தேசிய போட்டியில் பங்கேற்று ஆறுதல் பரிசு பெற்றார். இந்தியாவில் உள்ள லலித் கலா வளாகத்தில் பாரம்பரிய இசையில் இளங்கலை பட்டமும், இந்தியாவின் அலகாபாத் பல்கலைக்கழகத்தில் பாரம்பரிய இசையில் முதுகலைப் பட்டமும் பெற்றார். இவர் நேபாள அரச அகாதமியிலும், நேபாள வானொலியான, *ரேடியோ நேபாளில்* நாட்டுப்புறத் துறைத் தலைவராகவும் பணியாற்றினார்.

லாமா *மான் கோ பந்த்* (1973) திரைப்படத்தில் நடிகராக அறிமுகமானார். இதன் பிறகு நூற்றுக்கும் மேற்பட்ட படங்களில் நடித்துள்ளார்.

லாமா 23 பிப்ரவரி 2022 அன்று, தனது 65வது வயதில், பக்தாபூர், கௌஷல்தாரில் உள்ள தனது வீட்டின் முன் இறந்த நிலையில் கிடந்தார். .

## பாடல்கள்
* *கலகதே கைன்யோ*
* *முலா கோ சானா*
* *சலாலா பானி*
* *சுயின் சுயின் சுயின்கனே ஜூட்டா*
* *ஹெர்டாமா ராம்ரோ*
* *உன்போ தா சைலுங்*

## மேற்கோள்கள்


## வெளி இணைப்புகள்
* 
* 

பகுப்பு:2022 இறப்புகள்
பகுப்பு:1956 பிறப்புகள்
பகுப்பு:நேபாள நாட்டுப்புறப் பாடகர்கள்
பூமிகா கிரி

**பூமிகா கிரி** (*Bhumika Giri*) என்பவர் நேபாள நாட்டுப்புறப் பாடகி. இவரது மேடை நிகழ்ச்சிகளால் இவர் *மேடை இராணி* என்று பிரபலமாக அறியப்படுகிறார். பூமிகா கிரி சூலை 2016வரை, 300 பாடல்களுக்கு மேல் பதிவு செய்துள்ளார்.

## ஆரம்ப கால வாழ்க்கை
பூமிகா கிரி தாங் மாவட்டத்தில் ஹேம்ராஜ் கிரி மற்றும் அஞ்சு கிரிக்கு மகளாகப் பிறந்தார்.

## தொழில்
மேடை நிகழ்ச்சிகளுக்களால் பிரபலமான பூமிகா கிரி, இங்கிலாந்து உள்ளிட்ட பல நாடுகளில் நாட்டுப்புற நிகழ்ச்சிகளை நடத்தியுள்ளார். இவர் தனது முதல் மேடை நிகழ்ச்சியை கத்தாரில் நடத்தினார்.

## இசைத்தொகுப்புகள்

* *லௌகா சக்னே மௌகா தேயு*
* *டீஜ்லே கராயோ (2015)*
* *கோரக்புர்கோ சலை (2017)*
* *தியூ சுரோட் (2017)*
* *மாயக்காய் பிறலோ (2018)*
* *தாரா சங்காய் ஜூன் (2018)*
* *பிக்ரிடி (2018)*
* *பசைகோ தாமா*
* *ஆஜாய் பாகி ஜாம் (2019)*

## விருதுகள்

* 2017: சுந்தராதேவி சந்தேசு இசை விருது
* 2017: இமாலய பன்னாட்டு நேபாளி இசை விருது - சிறந்த பாரம்பரிய பாடகர் 
* 2018: ரப்தி இசை விருது
* 2018: காளிகா இசை விருது
* 2019: இமாலய பன்னாட்டு இசை விருது

## மேற்கோள்கள்

## வெளி இணைப்புகள்

* 
* Bhumika Giri on TikTok

பகுப்பு:வாழும் மக்கள்
பகுப்பு:நேபாளப் பெண்கள்
பகுப்பு:நேபாள நாட்டுப்புறப் பாடகர்கள்
ஹியாங் தன்னபா

thumb
**ஹியாங் தன்னபா** என்பது இந்தியாவின் மணிப்பூர்மாநிலத்தில் கொண்டாடப்படும் படகுத் திருவிழாவாகும். இது மனிப்பூர் மாநிலத்தின் மெய்டேய் மக்களால் கொண்டாடப்படும் லாய் ஹரௌபா எனும் திருவிழாவின் ஒரு பகுதியாகும்.. பொதுவாக தங்கபத் உள்பட பல இடங்களில் நவம்பர் மாதத்தில் ஒருங்கிணைக்கப்பட்டுக் கொண்டாடப்படுகிறது. ஹியாங் ஹிரென் என்று அழைக்கப்படும் இப்படகுகள் தெய்வநிலை சார் சக்திகளைக் கொண்டவையாகக் கருதப்பட்டு, சமய சடங்குளக்கு உட்பட்டு இவ்விளையாட்டு நடத்தப்படுகிறது.  தீய சக்திகளிடமிருந்து ஹிராயங் ஹிரென் காக்கும் என்ற நம்பிக்கையின் படி மெய்டெய் மக்கள் இதை வழிபடுகின்றனர்.

படகி 'ஹீ' என்றும் துடுப்பானது 'நௌ' என்றும் அறியப்படுகின்றன. வழக்கமாக இரண்டு படகுகள் மட்டுமே போட்டியில் பங்கேற்கும். இருப்பினும், சில நேரங்களில் பல அழகாக அலங்கரிக்கப்பட்ட படகுகளையும் இந்த விளையாட்டில் பங்கேற்பதைக் காணலாம். படகின் பரிமாணங்கள் மாறுபடும். படகில் குறைந்தபட்சமாக 20 மாலுமிகள் தொடங்கி எத்தனை மாலுமிகள் வேண்டுமானாலும் ஏற்றிச் செல்லலாம். சனாமாஹி கடவுளுக்குச சடங்குகள் செய்தபின் போட்டி தொடங்குகிறது. லைனிங்தௌ சனாமஹி ஒவ்வொரு மணிப்பூரி குடும்பத்தையும் ஆளும் தெய்வமாகக் கருதப்படுகிறது. பாதுகாப்பு தரும் கடவுளாக இத்தெய்வம் வணங்கப்படுகிறது. விளையாட்டின் உள்ளார்ந்த பகுதியாக இருக்கும் ஆதரவாளர்கள், மணிப்பூரி மொழியில் ஹிபன் சென்பா அல்லது கோங்பன் சென்பா என்று அழைக்கப்படுகின்றனர்.

ஹியாங் தன்னாபா திருவிழா காங்லீபாக் இராச்சியத்தில் நோங்டா லைரன் பகாங்பா (கி.பி. 33) காலத்திலிருந்து கொண்டாடப்பட்டு வருகிறது.

## படங்கள்

Hiyang Tannaba, a classical Meitei boat racing cultural event, performed as a part of the celebration of the Lai Haraoba festival.jpg|
ꯍꯤꯌꯥꯡ ꯇꯥꯟꯅꯕ꯶.jpg|
ꯍꯤꯍꯣꯟꯂꯤꯕꯤ ꯃꯤꯇꯩ ꯅꯤꯡꯉꯣꯜ ꯅꯤꯡꯊꯤꯖꯕꯤ.jpg|
ꯍꯤꯌꯥꯡ ꯇꯥꯟꯅꯕ.jpg|
ꯍꯤꯌꯥꯡ ꯇꯥꯟꯅꯕ꯳.jpg|
ꯍꯤꯌꯥꯡ ꯇꯥꯟꯅꯕ꯴.jpg|


## மேற்கோள்கள்

## மேலும்
* https://www.traditionalsports.org/traditional-sports/asia/hiyang-tannaba-manipur-india.html 
* http://www.manipurtourism.gov.in/indigenous-game-of-manipur/ 
* http://www.e-pao.net/epGallery.asp?id=7&src=Festival/Hiyang20150921
* http://www.e-pao.net/epGallery.asp?id=9&src=Festival/Hiyang20150921

பகுப்பு:பண்டிகைகள்
பகுப்பு:விளையாட்டுகள்
பகுப்பு:மணிப்பூர்
ஷாம்லாஜி கண்காட்சி

**ஷாம்லாஜி கண்காட்சி** என்பது இந்தியாவின் குஜராத்தில் ஆண்டுதோறும் நடைபெறும் திருவிழாவாகும். இது கார்த்திகை பௌர்ணமி நாளில் நடைபெறுகிறது. இந்த கண்காட்சியில் *ஷாம்லாஜி (பாலியா பாவ்ஜி)* மீது மிகுந்த நம்பிக்கை கொண்ட ஏராளமான பழங்குடியினர் கலந்து கொள்கின்றனர்.  குஜராத் மற்றும் ராஜஸ்தான் மாநிலத்தின் பல்வேறு பகுதிகளில் இருந்தும் மக்கள் இந்த கண்காட்சிக்கு வந்து கலந்துகொள்கின்றார்கள். 

## நடைபெறும் இடம்
சபர்கந்தா மாவட்டத்தில் மேஷ்வோ ஆற்றின் கரையில் உள்ள ஷாம்லாஜி என்ற புராதன ஆலயத்தில் இந்த விழா ஆண்டுதோறும் நடைபெறுகிறது. 

## நேரம்
ஷாம்லாஜி கண்காட்சி தேவுதி அகியராஸ் முதல் பூர்ணிமா வரை நடத்தப்படுகிறது, இது குஜராத்தில் பண்டைய காலத்தில் இருந்தே நடைபெற்று வரும் கண்காட்சியாகும். 

## வரலாறு
ஷாம்லாஜி கோவிலை எப்போது யார் கட்டினார்கள் என்ற வரலாறு கிடைக்கவில்லை, ஆனால் ஷாம்லாஜியை சுற்றியுள்ள பகுதியில் கிடைத்த தொல்பொருள்  எச்சங்களின் அடிப்படையில், தொல்லியல் துறையின் கூற்றுப்படி, இந்த கோவில் கிபி 500 முதல் கிபி 700 வரையிலான காலத்தில் கட்டப்பட்டிருக்கலாம் என மதிப்பிடப்பட்டுள்ளது.  

ஷாம்லாஜி கோயில் கட்டப்பட்டதற்குப் பின்னால் மூன்று புராணக்கதைகள் உள்ளன:

* ஒரு புராணத்தின் படி, பிரம்மா பூமியில் சிறந்த யாத்திரையைத் தேடி ஷாம்லாஜியிடம் வந்து அங்கேயே நின்று, அவர் தவம் மற்றும் யாகம் (யாகம்) தொடங்கினார். அதன் விளைவாக விஷ்ணு பகவான் ஷாம்லாஜி வடிவில் தோன்றி அங்கு தன்னை நிலைநிறுத்திக் கொண்டார்.

* மற்றொரு புராணத்தின் படி, கடவுள்களின் கட்டிடக் கலைஞரான விஸ்வகர்மா, இந்த கோயிலை ஒரே இரவில் கட்டினார்.

* மூன்றாவது புராணத்தின் படி, ஒரு பழங்குடி விவசாயி விவசாயம் செய்யும் போது ஷாம்லாஜியின் சிலை இங்கு கண்டுபிடிக்கப்பட்டது. அங்கு வைணவ பக்தர்களால் கோயில் கட்டப்பட்டது. 

## முக்கியத்துவம்
பிராமணர்கள், வன்னியர்கள், ராஜபுத்திரர்கள் மற்றும் படிதார்களைத் தவிர, ராஜஸ்தான் மற்றும் மத்தியப் பிரதேசத்தைச் சேர்ந்த பழங்குடியினர் மற்றும் பக்தர்களும் ஷாம்லாஜிக்கு வந்து இந்த திருவிழாவில் கலந்து கொண்டு மகிழலாம். இக்கண்காட்சியில் சராசரியாக  இரண்டு லட்சத்துக்கும் மேற்பட்டோர் ஒவ்வொரு வருடமும் கலந்து கொள்வார்கள் என கூறப்படுகிறது. புவாஸ்-சாதுக்கள் ( பூசாரிகள் ) கூட இந்த விழாவில் மந்திர-தந்திரம் செய்ய அதிக எண்ணிக்கையில் வருவதாக தெரிகிறது.  

கண்காட்சியில் தொலைதூர இடங்களிலிருந்து வண்ணமயமான ஆடைகளுடன் வருபவர்களில், **கராசியா** சமூகத்தைச் சேர்ந்தவர்கள் குறிப்பாக முக்கியமானவர்கள். கிருஷ்ணரைத் தவிர, ஷாம்லாஜியில் விஷ்ணுவின் வழிபாடும் முக்கியமானது. 

ஷாம்லாஜியின் கண்காட்சியில், பழங்குடியின மக்கள் தங்கள் பாரம்பரிய உடை மற்றும் ஆபரணங்களை அலங்கரித்து, பாடல்களைப் பாடுவதைக் காணலாம். கண்காட்சி தொடர்பான மிகவும் பிரபலமான நாட்டுப்புறப் பாடல்: *ஷாம்லஜினா மேல ரே, ரஞ்சனியு வாகே!* 

இளைஞர்களும் யுவதிகளும் தாங்கள் நம்பும் வாழ்க்கைத் துணையை சந்திக்க முனைகிறார்கள். வதேலா, கன்குல், மதலியா, ஹத்வாலா, அம்பலோ ஜவலன், ரம்ஜா அல்லது கணுக்கால் (ஜான்சார்) போன்ற வெள்ளி நகைகளை நியாயமான முறையில் மக்கள் வாங்குகிறார்கள். பழங்குடியின பெண்கள் பச்சை குத்துவதில் மிகவும் பிடிக்கும். அவர்கள் கண்காட்சியில் பச்சை குத்துகிறார்கள். 

இந்த கண்காட்சியில் கிறிஸ்தவர்கள் மற்றும் இஸ்லாமியர்களும் சொந்தமாக கடைகளை நடத்தி வருகின்றனர்.

கண்காட்சிக்கு வரும் மக்கள் தங்குவதற்கு விடுதிகளும் உள்ளன. 

## மேற்கோள்கள்

பகுப்பு:ஆரவல்லி மாவட்டம்
பகுப்பு:கண்காட்சிகள்
ஆசான் மித்ராசென்

**மித்ராசென் தாபா மாகர்** (29 திசம்பர் 1895 - 7 ஏப்ரல் 1946), **ஆசான் மித்ராசென்** என்று பிரபலமாக அறியப்படுபவர், நேபாளி நாட்டுப்புற பாடகர், பாடலாசிரியர், நாடக ஆசிரியர் மற்றும் சமூக சேவகர் ஆவார். நேபாள இசை மற்றும் சமூகத்தின் மேம்பாட்டிற்காகச் சிறு வயதிலேயே தரைப்படையினை விட்டு வெளியேறினார். நேபாள சமூகத்தின் பல்வேறு துறைகளில் மித்ராசென்னின் பங்களிப்பு குறிப்பிடத்தக்கது.

## ஆரம்ப கால வாழ்க்கை
மித்ராசென் இந்தியாவின் தரம்சாலாவில் 29 திசம்பர் 1895-ல் மன்பிர்சென் தாபா மாகருக்கும் ராதா தாபா மாகருக்கும் மகனாகப் பிறந்தார். இவரது தாத்தா சுரேந்திரசென் தாபா ஆவார். நேபாளத்தின் பர்பத் மாவட்டத்தில் உள்ள ரகு புலா கிராமத்தில் இவரது மூதாதையர் வீடு இருந்தது. இவருக்கு திக்விஜய் சென் தாபா என்ற மகன் உள்ளார்.

### கல்வி
பாக்சு கன்டோன்மென்ட்டைச் சுற்றி பள்ளி இல்லாததால், இவர் ஆரம்பத்தில் தனது தந்தையிடம் கல்வி கற்கத் தொடங்கினார். பின்னர் தனது 8 வயதில் தனது குடியிருப்பிலிருந்து ஐந்து மைல் தொலைவில் உள்ள ஆரம்பப் பள்ளியில் முதல் வகுப்பில் சேர்ந்தார். பானுபக்தர் மொழிபெயர்த்த இராமாயணத்தைத் தனது தந்தையிடமிருந்து கற்றார்.

### தரைப்படை பணி
மித்ராசென்னிற்கு 16 வயது ஆனபோது, 1/1 கோர்க்கா ரைபிள்ஸில் ஆட்சேர்ப்பு நடைபெற்றது. இதன் மூலம் தரைப்படையில் சேர்ந்தார். இவரது முன்னோர்கள் முன்பு இதே பிரிவில் பணியாற்றியவர்கள். இவர் 1914-ல் பிரான்சில் தனது படைப்பிரிவுடன் முதலாம் உலகப் போரில் பங்கேற்றார். இவர் 1920-ல் தரைப்படை சேவையை விட்டு விலகினார். நேபாள இசை மற்றும் சமூகத்தின் மேம்பாட்டிற்காகத் தனது வாழ்நாள் முழுவதையும் சமூக சேவகராக அர்ப்பணிக்க வேண்டும் என்பதே இவரது ஆர்வமாக இருந்தது.
thumb|250x250px| ஆசான் மித்ராசென் தாபாவின் பாடல்.

## இசை பங்களிப்புகள்

thumb|நேபாளத்தின் 1999 அஞ்சல் முத்திரையில் மாஸ்டர் மித்ராசென்.
மித்ராசென் தனது ஆர்மோனியத்துடன் நேபாள மக்கள் வாழ்ந்த இந்தியாவின் பல்வேறு பகுதிகளுக்கும் நேபாள முழுவதும் இசைப்பயணம் செய்தார். இவரது நாட்டுப்புறப் பாடல்கள் நேபாள மக்களிடையே மிகவும் பிரபலமாகின. இந்த பிரபலமான பாடல்களில் சில: *லாஹுரே கோ ரெலிமை ஃபஷைனை ராம்ரோ...* *லாஹுரே கோ ரெலிமை ஃபஷானை ராம்ரோ...* *லாஹுரே கோ ரெலிமை ஃபஷைனை ராம்ரோ...* , *தான் கோ பாலா ஜுல்யோ ஹஜுர் தாஷைன் ரமைலோ*, *மாலை குத்ருக்கை பர்யோ ஜெதன் திம்ரோ பாஹினி லே....* போன்றவை. இவர் நேபாளி இசையில் 24  வட்டத் தட்டில் 97 பாடல்களைப் பதிவு செய்தார். இவர் பாடகர் மட்டுமல்ல, நாடகம், கதை, நாவல், கட்டுரை, கவிதை போன்ற துறைகளிலும் பங்களித்துள்ளார்.

நேபாளி சமூகம் மற்றும் இசையில் மித்ராசென்னின் பெரும் பங்களிப்பிற்காக, இந்தியா மற்றும் நேபாள அரசாங்கங்கள் இவரது புகைப்படங்களுடன் அஞ்சல் தலைகளை வெளியிட்டுள்ளன. மித்ராசென் அகாதமியும் நேபாளி இசையை மேம்படுத்தவும், இவரது பாரம்பரியத்தைப் பின்பற்றவும் நினைவுகூரும் சேவையினை செய்கின்றது. இவரது பங்களிப்புகள் இவரை ஒரு ஆசான் மித்ராசென் ஆக்கியது.

## மேற்கோள்கள்

## மேற்கோள் காட்டப்பட்ட ஆதாரங்கள்

* Harsha Bahadur Budha Magar (1999) *Master Mitrasen Thapa Magar*. Kathmandu: Pushpavati Budha Magar

## வெளி இணைப்புகள்

* அதிகாரப்பூர்வ இணையதளம்

பகுப்பு:1946 இறப்புகள்
பகுப்பு:1895 பிறப்புகள்
பகுப்பு:நேபாள நாட்டுப்புறப் பாடகர்கள்
தேவி கர்தி மாகர்

**தேவி கர்தி மாகர்** (ஆங்கிலம்: *Devi Gharti Magar*; ) என்பவர் நேபாள நாட்டுப்புற பாடகி ஆவார். இவர் நேபாளத்தின் பாகலுங் மாவட்டத்தில் உள்ள ராமுவா கிராமத்தில் பிறந்தார். இவர் 2008-ல் ராஜு தாகலை மணந்தார். இவர் 2004-ல் நாட்டுப்புற இருவர் இசை நிகழ்ச்சியில் தக்கலைச் சந்தித்தார். இவர் 2019-ல் "லோக் டோஹோரி பிரதிஸ்தான்" (நாட்டுப்புற இருவர் பாடிசை அகாதமி) மத்திய உறுப்பினராகத் தேர்ந்தெடுக்கப்பட்டார்.

## விருதுகள்

2017-ல் இவர் பாடிய *பஞ்சே பஜா* பாடலான "ஓரலிமா பார்" ஷரத் பாண்டே என்பவரால் எழுதப்பட்டு பாண்டே மற்றும் தேவி கர்தி மகராலுடன் பாடப்பட்டது. 2020-ல் இவர் ராம்ஜி காந்த் உடன் இணைந்து "துய் முடுகோ பந்தன்" பாடலைப் பாடினார். இதே ஆண்டு இவர் "டாகினே ஐனா" பாடலை வெளியிட்டார்.

## இசைத்தொகுப்புகள்

* பாதலா பேரிலை - தனி
* பாங்கி சாரி - அர்ஜுன் சப்கோடாவுடன்
* மா தா ஆவுனே தினா யேஹி சல் ஹோலா வன்யா பா – ஷிரிஷ் தேவ்கோடாவுடன்
* லௌரி ஹராயோ – பசுபதி சர்மாவுடன் 
* ரூடை புல்யோ மக்மாலை - பத்ரி பங்கேனியுடன்
* சையாஜா ஹூடி பாக்லுங் பாஜ்ரா–ராஜு பரியாருடன்
* ஃபுல்மா மவுரி துல்னே பெலாமா – ராஜு பரியாருடன்
* ஜிம்மல் பா கோ ஆகனிமா – குலேந்திர பிஷ்வோகர்மாவுடன்
* உஹி கோலிமா பானி – ராஜன் குருங்குடன்
* ஹஸ்னா சிகாயேயு – குலேந்திர பிஷ்வோகர்மாவுடன்
* நஜராய் கோ பாரா - ஷிரிஷ் தேவ்கோடாவுடன்
* ஹெர்னா ஓய் பதுலி - பசுபதி ஷர்மாவுடன்
* ஜல்கோ லாலி ஓத் கோ – மிலன் லாமாவுடன்
* கம் பந்தா நி ஜுங்கோ – பிஷ்ணு காத்ரியுடன்
* கே கான்க்ஸேயு கமலா - பர்ஜாபதி பராஜூலியுடன்

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:நேபாள நாட்டுப்புறப் பாடகர்கள்
ராஜு பரியார்

**ராஜு பரியார்** (ஆங்கிலம்: *Raju Pariyar;* ; பிறப்பு 30 சூன் 1980) நேபாளத்தைச் சேர்ந்த ஒரு பாடகர். 2015 ஆம் ஆண்டு வரை 13,000 க்கும் மேற்பட்ட பாடல்களை பரியார் பதிவு செய்துள்ளார்.

## ஆரம்ப மற்றும் தனிப்பட்ட வாழ்க்கை
பரியார் லம்ஜுங் மாவட்டத்தில் அமைந்துள்ள கௌசஹர் கிராமத்தில் மங்கள் சிங் பரியார் மற்றும் சாந்தா மாயா பரியாருக்கு மகனாகப் பிறந்தார். இவர் 15 ஆஷாத் 2037 (விக்ரம் நாட்காட்டி) அல்லது 30 சூன் 1980-ல் பிறந்தார்.

செப்டம்பர் 2015-ல் காத்மாண்டுவிலிருந்து மும்பை செல்லும் வானூர்தி பயணத்தின்போது பிஷ்ணு பரியாரை (உறவு இல்லை) பரியார் சந்தித்தார். பரத்பூரைச் சேர்ந்த பிஷ்ணு, ஒரு கிறித்தவ போதகர், விமான பயணத்தின் போது பரியாருடன் உரையாடினார். இதன் பின்னர் ஒரு மாதத்திற்குப் பிறகு பரியார் தனது மனைவி மற்றும் இரண்டு குழந்தைகளுடன் பரத்பூரில் உள்ள பிஷ்ணுவின் தேவாலயத்திற்குச் சென்று கிறித்துவ மதத்திற்கு மாறினார்கள்.

## தொழில்
பரியார் நேபாளத்தில் மிகவும் பிரபலமான பாடகர். பிரியா பண்டாரியுடன் இவர் பாடிய பாடல், யூடியூப்பில் 500,000க்கும் அதிகமான பார்வைகளுடன் இணையத்தில் அதிகம் பார்க்கப்பட்ட நேபாள பாடல்களில் ஒன்றாகும். பரியார் அடிக்கடி தனது சொந்த மாவட்டமான லாம்ஜங்கில் நிகழ்ச்சி நடத்தியுள்ளார்.

## இசைத்தொகுப்புகள்
### இசை
* *பொய்லா ஜன பம்* (2008)
### பிரபலமான பாடல்கள்
* *லாலுபதே நுக்யோ* (2008)
* *ஹத்மா ரடோ ஜோலா* (2009)
* *தாகோ ராம்ரோ ரேஷாம் கிராகோ* (2009)
* *பாலாபன்லே பாய் பன்யோ* (2010)
* *டிம்லாய் சினோ* (2011)
* *ஹை பராய்* (2011)
* *ஆதி கோலா ஊர்லேரா ஐயோ*
* *ஜிம் ஜிம் சானு நஜிம்கௌ பரேலி*
* *கங்காஜிகோ பானி*
* *பூல் மா மாஹுரி*
* *மாஃப் காரா புல் பாயே*
* மிர்மிரேகோ கம்
* துரா தாடே டேய்
* தாலி பலயோ தார் மாயா பலினா
* நயுலி பாரு தாலி மை நிதயோ
* ருதை ருதை ஜான்ச்சு மேலாம(2009)

## மேற்கோள்கள்

பகுப்பு:வாழும் மக்கள்
பகுப்பு:1980கள் பிறப்புகள்
பகுப்பு:நேபாள நாட்டுப்புறப் பாடகர்கள்
ஒண்டிகநத்தம்

**ஒண்டிகநத்தம்** (*Undiganatham*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு  உட்பட்ட  ஒரு சிற்றூர் ஆகும். இது வேப்பணப்பள்ளி ஊராட்சிக்கு உட்பட்ட ஊராகும்.

## ஊர் பெயர் குறித்த கதை
அக்காலத்தில் இப்பகுதியில் வாழ்ந்த மக்கள் வீடு வாசலின்றி வசித்துவந்ததாகவும், அவர்கள் அனைவரும் ஒன்று சேர்ந்து இப்பகுதியை நிர்வகித்துவந்த பேரிகை சமீந்தாரிடம் தங்களுக்கு வீடுகள் கட்டித்தரக் கோரினார்களாம். ஏழை மக்களின் கோரிக்கையை ஏற்ற சமீன்தார் நிலத்தை மட்டும் கொடுத்தார். ஆனால் வீடு கட்டித்தரவில்லை. மக்களிடமும் தங்களுக்கு வீடு கட்டிக்கொள்ள பணம் இல்லாததால், அனைவரும் சேர்ந்து ஒரு பொது உண்டியல் ஒன்றை வைத்தனர். தாங்கள் வருவாயின் ஒரு பகுதியை அந்த உண்டியலில் சேர்த்துவந்தனர். பெரும் தொகை சேர்ந்த பிறகு அதில் இருந்த பணத்தை அவர்கள் சமமாக பகிர்ந்துகொண்டு அனைவரும் வீடு கட்டிக்கொண்டனர். இந்த நிகழ்வினைத் தொடர்ந்து இந்த ஊருக்கு *ஒண்டிகநத்தம்* என்ற பெயர் வந்ததாக ஒரு செவிவழிக்கதை நிலவுகிறது.

*ஒண்டிக* என்ற தெலுங்கு சொல்லுக்கு உண்டியல் என்பது பொருளாகும். *நத்தம்* என்றால் தெலுங்கில் காலியாக உள்ள நிலம் என்பது பொருள். இந்த இரு சொற்களும் இணைந்து  ஒண்டிகநத்தம் என்ற ஊர் பெயர் உருவானதாக கூறப்படுகிறது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து  25 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 198 வீடுகள் உள்ளன. கிராமத்தின் மொத்த மக்கள் தொகையானது 941 ஆகும். இதில் பெண்களின் எண்ணிக்கை 461 என்றும், ஆண்களின் எண்ணிக்கை 480 என்றும் உள்ளது. கல்வியறிவு பெற்றவர்கள் விகிதம் 44.42% (ஆண்கள் 51.46%, பெண்கள் 37.09%) ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
இன்திசார் அமீர்

**இன்திசார்** **அமீர்** (  ; பிறப்பு 3 திசம்பர் 1956) எகிப்தின் தற்போதைய முதல் பெண்மணி ஆவார். இவரின் கணவர் அப்துல் பத்தா அல்-சிசி 8 சூன் 2014 அன்று எகிப்தின் ஆறாவது ஜனாதிபதியானார்.

## கல்வி
இன்திசார் அமீர் தனது உயர்நிலைப் பள்ளி கல்வியினை 1977-ல் அல்-அபாசியா உயர்நிலைப் பள்ளியில் பெற்றார். ஐன் ஷம்ஸ் பல்கலைக்கழகத்தில் கணக்கியலில் இளங்கலை வணிகவியல் பட்டம் பெற்றவர்.

## குடும்பம்
அப்துல் பத்தா அல்-சிசி இராணுவ அகாடமியில் பட்டம் பெற்ற பிறகு 1977-ல் இன்திசார் அமீரை மணந்தார். இவர்களுக்கு மூன்று மகன்கள் மற்றும் ஒரு மகள் உள்ளனர். இவர்கள் மகமூது, முஸ்தபா, அசன் மற்றும் ஆயா ஆவர். சூன் 2013-ன் எகிப்திய எதிர்ப்புகளுக்குப் பிறகு, இந்திசார் அமீரின் கணவர் எகிப்தின் ஜனாதிபதியாக நியமிக்கப்பட்டவுடன் இவர் எகிப்தின் முதல் சீமாட்டி ஆனார். இது 2013-ல் எகிப்திய தரைப்படை சதிப்புரட்சி மூலம் முகம்மது முர்சியை ஆட்சியிலிருந்து நீக்கியது. நீதிபதி அட்லி மன்சூர் சூலை 3, 2013 முதல் சூன் 7, 2014 வரையிலான இடைக்காலத்தின் போது செயல் தலைவராக நியமிக்கப்பட்டார்.

## ஊழல் குற்றச்சாட்டு
முன்பு தரைப்படை ஒப்பந்ததாரராக இருந்த ஒரு எகிப்தியர், முகமது அலி, இன்திசார் அமர் தரைப்படை அதிகாரிகள் மற்றும் சிசியின் உறவினர்கள் "பரவலான ஊழலின்" ஒரு பகுதியாக இருந்தார் என்று குற்றம் சாட்டினார். அமர் மற்றும் இவரின் கணவர் பற்றிய அலியின் கூற்றுகளுக்கு பதிலடி கொடுக்கும் வகையில் தெரு ஆர்ப்பாட்டங்களும் நடந்தன.

## மேலும் பார்க்க

* அப்துல் ஃபத்தா அல்-சிசி

## மேற்கோள்கள்

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:எகிப்தியப் பெண்கள்